google/wiki40b huggingface dataset:
२७७५ ईसा पूर्व

२७७५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७७५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नादेमऊ गाँव, तिरवा (कन्नौज)

यातायात

== आदर्श स्थल == गुरुस्थान
त्रिक्षेत्रीय सिद्धांत

त्रिक्षेत्रीय सिद्धांत (Three-sector theory) एक आर्थिक-सिद्धांत है जो अर्थव्यवस्थाओं को तीन भागों में बांटता है: प्राथमिक (कृषि, शिकार, खनन), द्वितीय (विनिर्माण या मैन्युफ़ैक्चरिंग) और तृतीय (सेवाएँ)। इसके अनुसार इन तीनों क्षेत्रों की अलग-अलग आवश्यकताएँ और विकास-क्रम होते हैं और यह तीन किसी देश, राज्य या समाज के आर्थिक विकास के अलग-अलग स्तर दर्शाते हैं। इस सिद्धांत की व्याख्या ऐलन फ़िशर, कॉलिन क्लार्क और झ़ों फ़ुरास्तये नामक तीन अर्थशात्रियों ने की थी।

प्राथमिक आर्थिक क्षेत्र और प्राथमिक-प्रधान समाज

प्राथमिक क्षेत्र में मानव केवल उन चीज़ों का सीधा उपयोग करता है जो प्रकृति उसे उपलब्ध कराती है, जैसे कि कृषि के लिये भूमि, ज़मीन से खोदकर निकाले जाने वाले खनिज, वनों में माँस व अन्य प्रयोगों के लिये प्राणी, नदियों-समुद्रों से मछलियाँ, इत्यादि। प्राथमिक क्षेत्र के कार्यों में भाग लेने के लिये अधिक शिक्षा की आवश्यकता नहीं होती लेकिन अन्य क्षेत्रों की तुलना में जितना श्रम लगता है उसके अनुसार कम मूल्य का उत्पादन होता है। इस क्षेत्र के कार्यों में अक्सर मानव को शारीरिक श्रम करना होता है। यह भी देखा गया है कि जो अर्थव्यवस्थाएँ प्राथमिक-प्रधान होती हैं उनमें सामाजिक स्तरण भी अधिक होता है, यानि समाज की कुछ श्रेणियाँ अधिक शक्तिशाली होकर राज करती हैं और अधिकतर लोगों के काम का कुछ भाग ले लेती हैं।

द्वितीय आर्थिक क्षेत्र और द्वितीय-प्रधान समाज

द्वितीय क्षेत्र में मशीनों द्वारा बड़े पैमाने पर मानव उपयोग की वस्तुएँ बनाई जाती हैं, जिस से कम श्रम से अधिक उत्पादन हो पाता है। द्वितीय-प्रधान समाजों में औसत आय बढ़ती है। द्वितीय क्षेत्र के कार्यों में शिक्षा और निपुणता महत्वपूर्ण होती है, जिस से सामाज में शिक्षा फैलती है और जागृति बढ़ती है। मशीनीकरण से प्राथमिक क्षेत्र के कार्य भी मशीनों द्वारा किये जाते हैं और अधिकतर लोग मशीनों में काम करते हैं। औद्योगीकरण में समाज प्राथमिक-प्रधान से द्वितीय-प्रधान बनते हैं।

तृतीय आर्थिक क्षेत्र और तृतीय-प्रघान समाज

इसमें मानव एक-दूसरे को सेवाएँ प्रदान करते हैं, जिनमें वित्तीय सेवाएँ, कला सेवाएँ, शिक्षा सेवाएँ, सूचना सेवाएँ, ज्ञान सेवाएँ, मनोरंजन सेवाएँ, इत्यादि शामिल हैं। तृतीय-प्रघान समाजों में प्राथमिक और द्वितीय क्षेत्र के अधिकतर काम मशीनों द्वारा किये जाते है। शिक्षा स्तर बहुत उठ जाता है।

सामाजिक विकास और क्षेत्रीय आंकड़े

फ़ुरास्तये के अनुसार जैसे-जैसे समाज तीन चरणों से विकसित होकर गुज़रता है, उस समाज में इन तीन भिन्न क्षेत्रों में जुटे हुई जनसंख्या का प्रतिशत बदलता है।
२७८२ ईसा पूर्व

२७८२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७८२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रभावकचरित

प्रभावकचरित एक इतिहास-ग्रन्थ है जिसके रचयिता प्रभाचन्द्र हैं जो श्वेताम्बर जैन आचार्य थे। इसकी रचना १२७७-७८ में हुई थी। प्रभावकचरित में श्वेताम्बर जैन विद्वानों के जीवनचरित का वर्णन है, किन्तु इस ग्रन्थ का उल्लेख प्रायः आचार्य हेमचन्द्राचार्य के और उनके समय के इतिहास के सन्दर्भ में किया जाता है। उस कालखण्ड के समाज के इतिहास का यह एक बड़ा स्रोत है। प्रभावकचरित में पैराशूट के उपयोग का उल्लेख भी है।
अभिषेक अवस्थी

जीवनी

अभिषेक अवस्थी कानपुर, भारत में पैदा हुए थे। यह वर्तमान समय में मुंबई में रहते हैं। वे मुंबई में एक अभिनेता बनने आए थे। उन्होने राखी सावंत, एक भारतीय मॉडल और अभिनेत्री, के साथ नच बलिए के तीसरे सत्र में भाग लिया था। वे दोनो शीर्ष दो फ़ाईनलिस्ट में से एक थे। उन्होने सब टीवी पर 29 सितम्बर 2008 को शुरू किया गये कार्यक्रम जुगनी चली जलन्धर में मनिन्दर सिंह की भूमिका निभाई थी।
डेविड हिक्स

डेविड मैथ्यू हिक्स (जन्म 7 अगस्त, 1975), उर्फ़ अबू मुस्लिम अल-आस्ट्रेलियाई उर्फ़ महमूद दाऊद, एक आस्ट्रेलियाई नागरिक हैं जिन्हें अफगानिस्तान में गैर-क़ानूनी गतिविधियों के सिलसिले में पकड़ा गया और उनपर गुआंतानामो बे कारागार में रखकर अमरीकी सरकार द्वारा उनपर मुक़दमा चलाया जा रहा है। इस कारागार में उन्हें क़ैदी नंबर 002 के नाम से पुकारा जाता है।
गुआंतानामो बे में कैद 500 कैदियों में से हिक्स उन चार कैदियों में शामिल हैं जिनपर औपचारिक रूप से मुकदमा चलाया जा रहा है। अमरीकी सरकार के अनुसार श्री हिक्स तालिबान के पैदल सेना की टुकड़ी में शामिला थे। श्री हिक्स पर न्यायिक प्रक्रिया की शुरुआत नवंबर 2005 में होनी थी लेकिन अमरीका की सर्वोच्च न्यायलय द्वारा एक फैसले के तहत रोक लगा दी गयी थी और इनपर न्यायिक प्रक्रिया की शुरुआत होनी अभी प्रतिक्षित है।
बट्टिकलोआ जिला

भौगोलिक स्थिति

बट्टिकलोवा जिला पूर्वी श्रीलंका के पूर्वी प्रान्त में स्थित है। इसका क्षेत्रफल लगभग 2,854 वर्ग किलोमीटर (1,102 वर्ग मील) है।

प्रशासनिक इकाई

बट्टिकलोवा जिले को १४ संभागीय सचिव विभागों में बाँटा गया है जिसमें प्रत्येक का विभाग सचिव प्रमुख होता है। सम्भागीय सचिव विभागों को 346 ग्राम निलाधारी विभाग नामक उप-विभागों में विभक्त किया जाता है।
बबीता

व्यक्तिगत जीवन

बबीता का जन्म 20 अप्रैल 1948 को हुआ था। बबीता का जन्म बम्बई में अभिनेता हरि शिवदासानी के यहाँ हुआ था, जो एक हिन्दू सिंधी परिवार से थे, जो विभाजन के बाद पाकिस्तान से भारत आ गए थे। उनकी माँ ब्रिटिश ईसाई, बारबरा शिवदासानी थी।

फिल्मी सफर

उनकी पहली फिल्म सफल रही, दस लाख (1966) थी। लेकिन यह राजेश खन्ना के विपरीत रोमांटिक थ्रिलर राज़ (1967) थी, जिससे उन्होंने पहचान हासिल की। 1966 से 1973 तक, उन्होंने मुख्य नायिका के रूप में उन्नीस फ़िल्मों में अभिनय किया, जिसमें बॉक्स ऑफ़िस पर सफल होने वाली फ़िल्में दस लाख (1966), फर्ज़ (1967), हसीना मान जायेगी, किस्मत (दोनों 1968 में), एक श्रीमान एक श्रीमती (1969), डोली (1969), कल आज और कल (1971) और बनफूल (1971) शामिल हैं। 1971 में अभिनेता रणधीर कपूर से शादी के बाद, उन्होंने जीत और एक हसीना दो दीवाने (दोनों 1972 में) में अभिनय किया। उनकी बाद की फिल्म, सोने के हाथ (1973) फ्लॉप हो गई और उन्होंने अपना फ़िल्मी करियर छोड़ने का फैसला किया।
1971 में, उन्होंने अपने भावी पति रणधीर कपूर के साथ-साथ ससुर राज कपूर और दादा ससुर पृथ्वीराज कपूर के साथ कल आज और कल में अभिनय किया। इसके अलावा उन्होंने शादी से पहले अपने दोनों चाचा ससुर, शशि कपूर और शम्मी कपूर के साथ भी फिल्में की हैं। शशि के साथ हसीना मान जायेगी (1968) और शम्मी के साथ तुमसे अच्छा कौन है (1969)।

निजी जीवन

बबीता ने 6 नवंबर 1971 को रणधीर कपूर से शादी की। उनके दो बच्चे हैं, अभिनेत्री करिश्मा कपूर और करीना कपूर। वह और रणधीर कई वर्षों तक अलग-अलग घरों में रहे, भले ही वे कानूनी रूप से शादीशुदा थे और उनका तलाक का कोई इरादा नहीं था। कई सालों तक अलग रहने के बाद 2007 में दोनों एक हो गए।
गया प्रसाद कटियार

डॉ.गया प्रसाद कटियार (20 जून 1900 - 10 फरवरी 1993) भारत के स्वतन्त्रता सेनानी एवं प्रखर क्रांतिकारी थे। 
.
डॉ.गया प्रसाद कटियार का जन्म उत्तर प्रदेश के कानपुर में हुआ था। 1921 के असहयोग आन्दोलन में भाग लिया , बाद में वे हिन्दुस्तान सोशलिस्ट रिपब्लिकन ऐसोसिएशन (H.S.R.A.) में सम्मिलित हो गये। इस प्रकार वे चन्द्रशेखर आजाद और 
सरदार भगत सिंह आदि देश के शीर्षस्थ क्रांतिकारियों के सम्पर्क में आ गये | साण्डर्ष वध की योजना, सिक्ख भगतसिंह के केश व दाढी काटने, H.S.R.A. के गुप्त केंद्रीय कार्यालयों का संचालन करने सहित दिल्ली की पार्लियामेंट में फेंके गए बम निर्माण आदि कार्यों में अपना सक्रिय रुप से योगदान देते हुए अंततः 15 मई 1929 को सहारनपुर बम फैक्ट्री का संचालन करते हुए गिरफ्तार कर लिया गया। और उन्हें देश के सुप्रसिद्ध लाहौर षड्यंत्र केस में दिनांक 7 अकटूबर 1930 को आजीवन कारावास की सजा दी गई | लाहौर की जेल में उन्होंने अन्य बन्दियों के साथ 63 दिन की भूख हड़ताल की। बाद में उन्हें अण्डमान की सेल्यूलर जेल [ काला पानी ] ले जाया गया। वहाँ भी उन्होने 46 दिन भूख हड़ताल की। अन्तत: लगातार 17 वर्षों के लंबे जेल जीवन में कई अमानवीय यातनाओं को सहने के बाद वे बिना शर्त जेल से मुक्त किये गये।
स्वतंत्र भारत में भी उन्हें शोषित-पीड़ित जनता के लिए संघर्षरत होने के कारण 2 वर्षों तक जेल में रहना पड़ा |..[  सम्पर्क--- क्रांति कुमार कटियार (पुत्र) , कानपुर, मो0 9839 37 9070 ]
नजफ़ प्रान्त

स्थापना

१९७६ से पहले यह दिवानियाह​ प्रान्त का हिस्सा हुआ करता था। उस प्रान्त को बांटकर नजफ़ प्रान्त, क़ादिसियाह​ प्रान्त और मुसन्ना प्रान्त बनाए गए।

लोग

नजफ़ प्रान्त में शिया समुदाय की स्पष्ट बहुसंख्या है।
विज्ञान भवन, नई दिल्ली

विज्ञान भवन, नई दिल्ली (अंग्रेजी: Vigyan Bhavan) भारत की राजधानी नई दिल्ली में मौलाना आज़ाद रोड पर स्थित एक सरकारी इमारत है। सन् 1956 में बनी यह इमारत राष्ट्रीय व अन्तर्राष्ट्रीय आयोजनों के लिये प्रयोग में लायी जाती है।
विज्ञान भवन में कॉमनवेल्थ मीटिंग नॉन एलाइण्ड मूवमेण्ट और सार्क समिट्स जैसे कई महत्वपूर्ण आयोजन भारत सरकार द्वारा आयोजित किये जा चुके हैं। भारत सरकार का शहरी विकास मन्त्रालय इसकी पूरी देखरेख व अनुरक्षण करता है।
इस इमारत में वे सभी आयोजन सम्पन्न होते हैं जिनमें भारत के राष्ट्रपति अथवा प्रधान मन्त्री उपस्थित हों। इसके अलावा राष्ट्रीय फिल्म पुरस्कार व हिन्दी दिवस जैसे सरकारी आयोजन भी यहीं होते हैं।

वास्तुकला

सन् 1955 में इस इमारत का नक्शा केन्द्रीय लोकनिर्माण विभाग के प्रमुख वास्तुविद आर. आई. गहलौत ने तैयार किया था। ब्रिटिश राज के जमाने की भवन निर्माण कला के तत्वों का समावेश करते हुए लुटियन की दिल्ली के भवनों के अलावा हिन्दू वास्तुकला के अतिरिक्त मुगल कालीन निर्माण-विधि का भी भरपूर उपयोग हुआ। केवल इतना ही नहीं बौद्ध कालीन शिल्प व अजन्ता की गुफाओं की कला के साथ-साथ आधुनिक वास्तु-विद्या भी काम में लायी गयी ताकि यह इमारत अपने नाम (विज्ञान भवन) को सार्थकता प्रदान कर सके।

सम्पूर्ण संरचना

इस इमारत के संकुल का मुख्य सभागार (अंग्रेजी में:Plenary hall) 1200 प्रतिनिधियों के बैठने योग्य आरामदेह आवागमन में सुगम व समस्त सुविधाजनक वार्ता उपकरणों से युक्त है। इसके अतिरिक्त इसमें 65 से 375 प्रतिनिधियों की क्षमता वाले छ: छोटे हाल भी हैं जिन्हें हिन्दी में संगोष्ठी-कक्ष कहा जाता है। इमारत के अन्दर वीआईपी लाउंज, ऑफिस ब्लॉक सेक्रेट्रिएट व डॉकूमेण्टेशन सेण्टर भी बनाया गया है। यही नहीं इस भवन के अन्दर एक स्टूडियो, बिजिनेस सेण्टर व प्रदर्शनी-कक्ष भी है जिसका उपयोग कार्यक्रमों के दौरान सुरक्षा की दृष्टि से किसी भी बाह्य हस्तक्षेप से बचने के लिये किया जाता है। इसके बराबर वाली इमारत विज्ञान भवन अनेक्सी के रूप में जानी जाती है जिसमें चार कमेटी रूम के अलावा अलग से एक मीडिया सेण्टर भी है। विज्ञान भवन अनेक्सी से बिल्कुल सटा हुआ हैदराबाद हाउस है जिसमें भारत सरकार के उप राष्ट्रपति का निवास है। विज्ञान भवन के अन्दर आयोजित होने वाले सभी कार्यक्रमों में खानपान व कैटरिंग आदि की सुविधा अशोका होटल और भारतीय पर्यटन विकास विभाग मिलकर उपलब्ध कराते हैं।
दोहरी प्रविष्टि प्रणाली

द्वि-अंकन प्रणाली के नियम

नियम या सिद्धांत से आशय उस सामान्य नियम से है जो व्यवहारों या सौदों की दिशानिर्देंश करने में सहायक होता है। वास्तव में ये सिद्धांत मुख्यतया तीन नियमों पर आधारित है इसे 'दोहरा लेखा प्रणाली के सिद्धान्त' भी कहा जाता है।
द्वि-अंकन प्रणाली के नियम खातों के अनुसार प्रयोग किये जाते हैं। दोहरा लेखा प्रणाली में खातों के तीन प्रकार होते हैं। एक विशेष खाते को डेबिट या क्रेडिट करने से पूर्व हमें यह देख लेना चाहिए कि व्यापारी द्वारा किये गए सौदे से कौन सी श्रेणी के खाते प्रभावित होते हैं यह जान लेने के पश्चात् निम्नलिखित नियमों का पालन किया जायगा।
खै

खै देवनागरी व्यंजन के ख वर्ण का एक अक्षर है।
गोय़ालन्द उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

गोय़ालन्द उपजिला बांग्लादेश के मध्य में स्थित, ढाका विभाग के  राजबाड़ी जिले  में स्थित है।
रेशेदार फ़सल

रेशेदार फ़सलें (Fiber crops) ऐसे वनस्पतियों की व्यवस्थित कृषि द्वारा विकसित फ़सलें होती हैं जिनसे कागज़, वस्त्र, रस्सी, इत्यादि बनाए जाते हैं। सधारण रूप से रेशेदार फ़सलों के उत्पाद को खाया नहीं जा सकता और उन्हें केवल अपने रेशों से वस्तुएँ बनाने के लिए उगाया जाता है। कपास ऐसे वनस्पति का एक उदाहरण है।
अधश्चेतक

हाइपोथैलेमस या अधश्चेतक मस्तिष्क का एक विभाग है। इस का सबसे महत्वपूर्ण कार्य पीयूष ग्रन्थि के माध्यम से तन्त्रिका तन्त्र को अंतःस्रावी तंत्र के साथ जोड़ने का है।
द हार्टफुलनेस वे

पुस्तक के बारे में

इस पुस्तक में कमलेश डी. पटेल , जो ‘दाजी’ के नाम से जाने जाते हैं और हार्टफुलनेस वंश परंपरा के चौथे गुरु हैं- वे आध्यात्मिक खोज की प्रकृति का अध्ययन करते हुए एक जिज्ञासु की यात्रा का वर्णन करते हैं| एक गुरु एवं शिष्य के बीच हुए वार्तालाप की श्रृंखला द्वारा दाजी, हार्टफुलनेस अभ्यास के सिद्धांतों एवं दर्शन का जोशुआ पोलॉक के समक्ष खुलासा करते हैं, जो एक हार्टफुलनेस अभ्यासी एवं प्रशिक्षक हैं|
यहाँ जोशुआ, हर एक हृदय के मूल में बसे असली केन्द्र की खोज की पहल करते हैं तथा इसमें दाजी उनका मार्गदर्शन करते हैं| दाजी ध्यान के बारे में वर्णन करते हुए कहते हैं कि यह केवल अपनी आतंरिक-अवस्था को उसकी स्वाभाविकता में ले आना है, चाहे वह कोई भी अवस्था हो| ध्यान सहजता उत्पन्न करता है तथा जैसे-जैसे हम सहजता की ओर बढ़ते हैं, वह जो अस्वाभाविक है ,ढलने लगता है| लेखकों के अनुसार, इस पुस्तक में दिए गए प्रयोगात्मक तरीके को अपनाकर अनेक लोग इस तथ्य को स्वयं के लिए खोज पाए हैं|  
यह पुस्तक अंग्रेज़ी, हिन्दी, तमिल, मलयालम, गुजराती, कन्नड एवं मराठी भाषाओं में उपलब्ध है|

प्रकाशन एवं विमोचन

‘द हार्टफुलनेस वे’ 2018 में भारत में वेस्टलैंड पब्लिकेशन्स प्राइवेट लिमिटेड द्वारा, तथा अमेरिका में रिवील प्रेस (न्यू हर्बिंगर पब्लिकेशन्स) द्वारा प्रकाशित की गया है| इसके मूलशब्द एवं कॉपीराइट्स ‘हार्टफुलनेस इंस्टिट्यूट, टेक्सास ,USA की सम्पत्ति हैं| इस पुस्तक का लोकार्पण, भारत के राष्ट्रपति, राम नाथ कोविन्द ने जनवरी 2018 में किया था|

स्वागत

‘द हार्टफुलनेस वे’ के लोकार्पण तथा समीक्षाओं को कई जाने-माने अख़बार एवं पत्रिकाओं में प्रकाशित किया गया है| इसे हिन्दुस्तान टाइम्स के ‘नीलसन टॉप 10 सूची में भारत में सर्वश्रेष्ठ कथेतर साहित्य /नॉन-फिक्शन चार्ट में प्रथम स्थान प्राप्त हुआ है| 1st जून 2018 को इसे अमेरिकी बाज़ार में प्रस्तुत किया गया तथा जल्द हीं यह ‘बार्न्स एंड नोबल’ एवं ‘अमेज़ॉन’ पर सर्वाधिक बिक्री वाली पुस्तक बन गयी| कई अन्तराष्ट्रीय प्रेस / संस्करणों में इसकी समीक्षाएं प्रकाशित हुई हैं|
ट्विटर पर राजस्थान की मुख्यमन्त्री, वसुन्धरा राजे सिंधिया ने लिखा है कि "यह पुस्तक हृदय द्वारा एवं हृदय से आध्यात्मिक जीविका निर्वाह करने के बारे में दिलचस्प अंतर्दृष्टि प्रदान करती है|  "इस्लाम के शोधकर्ता मोईन क़ाज़ी, एशियन एज में अपनी टिप्पणी देते हुए कहते हैं कि "यह क़िताब अपने अनोखे नज़रिए के लिए बेमिसाल है|"
मंझन

मंझन, हिंदी सूफी प्रेमाख्यान परंपरा के कवि थे। मंझन के जीवनवृत्त के विषय में उसकी एकमात्र कृति "मधुमालती" में संकेतित आत्मोल्लेख पर ही निर्भर रहना पड़ता है। मंझन ने उक्त कृति में शहएवक्त सलीम शाह सूर, अपने गुरू शेख मुहम्मद गौस एवं खिज्र खाँ का गुणानुवाद और अपने निवासस्थान तथा "मधुमालती" की रचना के विषय का उल्लेख किया है।
मंझन ने "मधुमालती" की रचना का प्रारंभ उसी वर्ष किया, जिस वर्ष सलीम अपने पिता शेरशाह सूर की मृत्यु (952 हिजरी सन् 1545 ई0) के पश्चात् शासक बना। इसीलिए सूफी-काव्य-परंपरा के अनुसार कवि ने शाह-ए-वक्त सलीम शाह सूर की अत्युक्तिपूर्ण प्रशंसा की है। शत्तारी संप्रदायी सूफी संत शेख मुहम्मद गौस के मंझन के गुरू थे। जिनका पर्याप्त प्रभाव बाबर, हुमायूँ और अकबर तक पर भी था। बड़ी निष्ठा और बड़े विस्तार के साथ कवि ने अने इस गुरू की सिद्धियों की बड़ाई की है। उक्त उल्लेख को देखे हुए मंझन ऐतिहासिक व्यक्ति खिज्र खाँ (नौंना) के कृपापात्र जान पड़ते हैं। मंझन जाति के मुसलमान थे।
"मधुमालती" का रचनाकाल 952 हिजरी (सन् 1545 ई0) है। इसमें कनकगिरि नगर के राजा सुरजभान के पुत्र मनोहर और महारस नगर नरेश विक्रमराय की कन्या मधुमालती की सुखांत प्रेमकहानी कही गई है। इसमें "जो सभ रस महँ राउ रस ताकर करौं बखान "कविस्वीकारोक्ति के अनुसार जो सभी रसों का राजा (शृंगार रस) है उसी का वर्णन किया गया है, जिसकी पृष्ठभूमि में प्रेम, ज्ञान और योग है।
उनके जीवनदर्शन की मूलभित्ति ज्ञान-योग-संपन्न प्रेम है। प्रेम की जैसी असाधारण और पूर्ण व्यंजना मंझन ने की है वैसी किसी अन्य हिंदी सूफी कवि ने नहीं की। उनकी कविता प्रसादगुण युक्त है।
पटलिका (कवक-विज्ञान)

कवक-विज्ञान में किसी छत्रक के निचले भाग में स्थित पतली पतली झिरी सदृश संरचनाऐं, जो बीजाणुओं को फैलाने का काम करती हैं, पटलिका कहलाती हैं।
२७१५ ईसा पूर्व

२७१५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७१५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विद्या दास

विद्या दास भारत की एक सामाजिक कार्यकर्ता हैं जो आदिवासियों के अधिकारों के लिए संघर्षरत हैं। विद्या अपने पति अच्युत दास के साथ मिलकर ओडिशा के आदिवासियों के लिए १९८७ से काम कर रही हैं। वे 'अग्रगामी' नामक एक अशासकीय संस्था चलाती हैं जिसकी विशेष बात  ये है कि वो किसी एक क्षेत्र में आदिवासियों की सहायता नहीं करता बल्कि उनका एनजीओ आदिवासियों की शिक्षा, स्वास्थ्य, रोजगार, मानवाधिकार जैसे क्षेत्रों में उनका विकास करने में जुटा हुआ है।
वर्ष 2000 में उन्हें वाईडब्लूसीए 'रोल ऑफ ऑनर' के पुरस्कार से सम्मानित किया गया और 2003 में जमनालाल बजाज पुरस्कार से सम्मानित किया गया।
कलिस्टो (उपग्रह)

अन्य भाषाओँ में

कलिस्टो को अंग्रेज़ी में "Callisto" लिखा जाता है। कलिस्टो प्राचीन यूनानी धार्मिक कथाओं में एक तरह की अप्सरा ("निम्प्फ़") थी।

बनावट

कलिस्टो लगभग बराबर मात्रा के पत्थर और पानी की बर्फ़ का बना हुआ है। मुमकिन है के इसके केंद्र में एक पत्थरीला गोला हो। यह भी संभव है के सतह से क़रीब 100 किमी की गहराई पर एक पानी का महासागर हो। कलिस्टो की सतह गाढ़े रंग की है और उसपर बहुत से प्रहार क्रेटर नज़र आते हैं। वैज्ञानिक अनुमान लगते हैं के यह सतह अरबों वर्षों पहले बनी थी और तब से बरक़रार है। कलिस्टो पर एक "वलहाला" नाम का विशाल प्रहार क्रेटर मशहूर है जिका व्यास (डायामीटर) लगभग 3,800 किमी है।

विकिरण

वैसे तो बृहस्पति से बहुत ही भयंकर विकिरण (रेडियेशन) पैदा होती है, जिस से उसके आसपास कभी भी मनुष्यों का रह पाना मुश्किल लगता है (क्योंकि इस स्तर की विकिरण जानलेवा हो सकती है)। लेकिन बृहस्पति के इर्द-गिर्द परिक्रमा करते कलिस्टो की कक्षा कुछ ऐसी है के कलिस्टो पर विकिरण कम है। इसलिए वैज्ञानिक मानते हैं के भविष्य में यदि मानव बाहरी सौर मंडल में फैलेंगे तो कलिस्टो उनके लिए एक महत्वपूर्ण अड्डा हो सकता है।

वायुमंडल

कलिस्टो का एक बहुत ही पतला वायुमंडल है जिसमें अधिकतर कार्बन डाईऑक्साइड और बहुत कम मात्रा में आणविक आक्सीजन (O₂) मौजूद है।
एंडी वारहोल

एंडी वारहोल संयुक्त राज्य अमेरिका के महान चित्रकार माने जाते हैं।
मालाबार विवाह अधिनियम, 1896

1896 में, मद्रास सरकार ने 1891 के मालाबार विवाह आयोग की सिफारिशों के जवाब में मालाबार विवाह अधिनियम पारित किया। इसने मालाबार में किसी भी जाति के लोगों को विवाह के रूप में एक संभंदम पंजीकृत करने की अनुमति दी। यह प्रतिबंधात्मक कानून के बजाय अनुज्ञेय था: किसी संबंध को पंजीकृत किया गया था या नहीं, पूरी तरह से उस संबंध में शामिल लोगों का निर्णय था।
सर सी। शंकरन नायर के काम से शुरुआत की गई, यह उपाय काफी हद तक असफल रहा, पणिक्कर ने कहा कि अधिनियम के 20 वर्षों में केवल छह ऐसे रिश्ते दर्ज किए गए थे और उन सभी में नायर के परिवार के सदस्य शामिल थे।

संम्बन्धम् और मरुमक्कट्यम्

समंदम नायर जाति द्वारा प्रचलित संबंधों का एक रूप था। मानवविज्ञानी क्रिस्टोफर फुलर ने कहा है कि, "द नैयर्स की विवाह प्रणाली ने उन्हें मानवशास्त्रीय हलकों में सभी समुदायों में सबसे प्रसिद्ध बना दिया है।" थॉमस नोसिटर ने टिप्पणी की है कि उनकी प्रणाली, जिसमें पूर्व-यौवन संबंधी थैलिकुट्टु काल्यानम संस्कार शामिल थे और दोनों को अतिशयोक्ति और बहुपत्नी के रूप में अनुमति दी गई थी, "इतनी शिथिल व्यवस्था की गई थी कि संदेह पैदा हो सके कि क्या 'विवाह' का अस्तित्व था।" पुरुष और महिला दोनों के कई साथी हो सकते हैं, और वे दोनों उन भागीदारों से अलग हो सकते हैं और अन्य भागीदारों को न्यूनतम प्रयास के साथ ले सकते हैं।
सांभम संबंध को ब्रिटिश औपनिवेशिक सरकार द्वारा मान्यता प्राप्त नहीं थी, जिसने इसे सहमति के रूप में देखा। सिविल अदालतों ने अधिकार क्षेत्र से इनकार कर दिया, मुख्यतः क्योंकि यह संबंध या तो पार्टी द्वारा आसानी से भंग किया जा सकता था और क्योंकि इसमें संपत्ति से जुड़े कोई अधिकार नहीं थे। नंबुदिरी ब्राह्मणों ने भूमि पर अधिकार करने के कारण, नंबुदिरी ब्राह्मणों को जाति के बाहर नियंत्रित करने के लिए, नंबुदिरी पुरुषों के लिए नीमड़ी समुदाय से महिलाओं तक यौन पहुँच प्राप्त करने के लिए एक साधन उपलब्ध कराने के रूप में देखा।

परिवर्तन के लिए आंदोलन

1870 और 1880 के अखबारों में मरुमक्कट्यम के प्रति असंतोष के भाव प्रमुख हो गए थे, और उस समय की एक आधिकारिक रिपोर्ट में औपनिवेशिक प्रशासक विलियम लोगन द्वारा आवाज दी गई थी। 1890 में मामले सामने आए, जब नायर ने मद्रास विधान परिषद में रीति-रिवाजों को वैध बनाने के लिए एक बिल पेश किया, जिसके कारण प्रशासन ने 1891 में मालाबार विवाह आयोग की स्थापना की। यह मैट्रिलिनल रीति-रिवाजों की जांच करने के लिए लगाया गया था और यह सिफारिश करने के लिए भी आरोप लगाया गया था कि नहीं। विवाह, परिवार संगठन और विरासत के लिए पारंपरिक प्रथाओं में परिवर्तन को प्रभावित करने के लिए कानूनी उपायों का उपयोग किया जाना चाहिए।
फरीदाबाद

बड़खल झील

फरीदाबाद की बड़खल झील बहुत ही खूबसूरत है। यह मानव निर्मित झील है। इसके पास अरावली पर्वत श्रृंखला है। झील में पर्यटक वाटर स्पोर्टस का आनंद ले सकते हैं। यहां से थोड़ी दूरी पर बड़खल गांव है। इस गांव का नाम पर्शियन भाषा से लिया गया है। बड़खल का हिन्दी में अर्थ होता है बिना किसी रूकावट। झील में पानी की आपूर्ति बारिश के पानी और एक छोटी-सी जलधारा से होती है। पर्यटकों के ठहरने के लिए झील के पास रेस्ट हाऊस भी बने हुए हैं। इन रेस्ट हाऊसों में बिना किसी परेशानी के आराम से ठहरा जा सकता है। और यहाँ पर पाराशर ऋषि की तपो भूमि जहाँ पर उन्होंने ने तपस्या की का परशोन मंदिर है जो ठीक अरावली की वादियों मे सिथत है (सूचना शेयर्ड बाई स्वर्गीय श्री हरभजन एवं माँ विमल ब्राह्मण परमात्मा है, क्योंकि ईस्वर हर इंसान के अंदर रहते है)

बाबा फरीद गुम्बद

स्थानीय लोगों के अनुसार बाबा फरीद के नाम पर ही फरीदाबाद का नाम रखा गया है। यहां पर बाबा फरीद की मजार भी बनी हुई है। इसके प्रति स्थानीय लोगों में बड़ी श्रद्धा है। मजार में पूजा करने के लिए प्रतिदिन अनेक श्रद्धालु आते हैं।

सूरज कुण्ड़ पर्यटक परिसर और हस्तशिल्प मेला

दक्षिणी दिल्ली से 8 किलोमीटर की दूरी पर स्थित यह परिसर बहुत ही खूबसूरत है। स्थानीय निवासियों और दिल्ली वालों के लिए यह जगह बेहतरीन पर्यटन स्थल है। फरवरी में यहां पर एक मेले का आयोजन भी किया जाता है। मेले में पर्यटक भारतीय शिल्प कला की शानदार कलाकृतियां देख और खरीद सकते हैं। इसके पास बड़खल झील और मोर झील है। मेला घूमने के बाद पर्यटक इन झीलों के शानदार दृश्य भी देख सकते हैं।

बल्लबगढ़

बल्लबगढ़ फरीदाबाद का सबसे बड़ा शहर है। यंहा १८५७ के शहीद राजा नाहर सिंह का महल है। बल्लबगढ़ की प्रमुख कालोनिया इस प्रकार हैं - विजय नगर, आदर्श नगर, चावला कालोनी, भुदत कालोनी, भीकम कालोनी, सुभाष कालोनी। बल्लबगढ़ के प्रमुख स्थान इस प्रकार हैं - आंबेडकर चौक, गुप्ता होटल चौक, पंजाबी धर्मशाला, पंचायत भवन आदि। बल्लबगढ़ से विधानसभा सदस्य मूलचंद शर्मा हैं।
देवेन्द्रनाथ शर्मा

आचार्य देवेंद्रनाथ शर्मा (1918 - 1991) हिन्दी लेखक एवं नाटककार थे। वे पटना विश्वविद्यालय एवं भागलपुर विश्वविद्यालय के उपकुलपति भी रहे।
एलसी परिपथ

LC का उपयोग किसी नियत आवृत्ति का वैद्युत संकेत उत्पन्न करने के लिया किया जाता है। इसके अलावा इसे किसी जटिल संकेत में से किसी निश्चित आवृत्ति के संकेत को चुनने (फिल्टर करने) के लिए भी काम में लाया जाता है। इस कारण LC परिपथ बहुत से एलेक्ट्रानिक युक्तियों में प्रयुक्त होते हैं, जैसे रेडियो में कंपित्र (आसिलेटर), फिल्टर, ट्यूनर और आवृत्ति मिश्रक (frequency mixers) के रूप में प्रयोग किया जाता है।
LC परिपथ एक आदर्शीकृत परिपथ है जो इस मान्यता पर बनाया गया है कि इस परिपथ में प्रतिरोध अनुपस्थित या शून्य है और इस कारण ऊर्जा का ह्रास शून्य है। किन्तु किसी भी व्यावहारिक LC परिपथ में कुछ न कुछ ऊर्जा ह्रास अवश्य होगा। यद्यपि कोई भी परिपथ शुद्ध रूप में LC नहीं है फिर भी इस आदर्श परिपथ का अध्ययन समझ विकसित करने के लिए उपयोगी है।
LC  अनुनादी परिपथ वह परिपथ है जिसमे आरोपित वोल्टेज की आवृति परिपथ की स्वाभाविक आवृति के बराबर होती है।
बहादुरपुर उजैना गाँव, कन्नौज (कन्नौज)

आदर्श स्थल

== शिक्षा == My village is very progressive to education.people of village is very honorable and educated.about 90% Community of people is educated.
स्मिता तलवलकर

स्मिता तलवलकर मराठी फ़िल्म अभिनेत्री, निर्माता और निर्देशक थीं। उन्होंने तू सौभाग्यवती हो (1986) से अपने फ़िल्म जीवन की शुरुआत की थी और अभिनेत्री के रूप में उन्होंने चौकट राजा (१९९१), चैकमेट (२००८), एक होती वडी (२०११), जन्मा (२०११) और प्रेम म्हांजे प्रेम अस्ता (२०१३) फ़िल्मों में काम किया। फ़िल्मों में पदार्पण करने से पहले उन्होंने समाचार वाचक का कार्य किया। ६ अगस्त २०१४ को उनका अंडाशयी कैंसर से निधन हो गया।